ધોળકિયા શાળાની પરંપરા મુજબ આ બાળવૈજ્ઞાનિકોને શુભેચ્છા આપવા માટે સમગ્ર શાળા પરિવાર તેમજ છેલ્લા દસ વર્ષમાં વિશ્વ વિજેતા બની ચૂકેલા શાળાના ૧૮ બાળવૈજ્ઞાનિકો ખાસ ઉપસ્થિત રહ્યા હતા. આ તકે આ ૧૮ જેટલા આંતરરાષ્ટ્રીય વિજેતા બાળવૈજ્ઞાનિકોને સન્માનવામાં આવ્યા હતા. જેમાં પૂજા ધોળકિયા અને રિધ્ધિ દાસાણી (૨૦૦૮), વૈષ્ણવ હેતલ (૨૦૦૯,૨૦૧૦,૨૦૧૧), આયુષ પનારા (૨૦૧૩,૨૦૧૪), કૈરવી રાછડિયા અને માનસી દલસાણીયા (૨૦૧૪), કિંજલ સરડવા અને જાનવી કાનાણી (૨૦૧૫), યેશા મશરૂ અને મોહા ધોળકિયા (૨૦૧૫), દોશી નુપુર, વાઘાણી પ્રકૃતિ, નિકીતા રાઠોડ અને યશ્વી રામાણી (૨૦૧૬), જનક પીપળીયા અને જેનીલ છત્રાળા (૨૦૧૭) અને ચાલુ વર્ષે (૨૦૧૮)માં એકસાથે ત્રણ અલગ-અલગ આંતતરાષ્ટ્રીય વિજ્ઞાનમેળામાં ચાર-ચાર પ્રોજેકટ રજુ કરી શુભ ધોળિકયા, અકબરી પ્રિન્સ, દર્શી પનારા અને આર્ય કરગથરાએ વિશ્વકક્ષાએ ધોળકીયા સ્કૂલનો ડંકો વગાડયો છે. આમ અમેરિકાખંડ-યુરોપ ખંડ-આફ્રિકા ખંડ અને એશિયા ખંડમાં વિવિધ વિજ્ઞાનના સંશોધન પ્રોજેકટો દ્વારા વિશ્વમાં ભારતની-ગુજરાતની-રાજકોટની ધોળકિયા સ્કૂલના યુવા સંશોધકોએ ગૌરવંતુ સ્થાન મેળવ્યું છે.